
Határ menti városok kulturális imázsának vizsgálata, különös tekintettel Komárom és Komárno testvérvárosokra

Kulcsszavak: kulturális imázs, kulturális identitás, régiós sajátosságok, kultúrához kapcsolódó attitűdök
Jelen tanulmány a kulturális imázs fejlesztésének lehetőségeit vizsgálja a határ menti városokra vonatkozóan, különös tekintettel egy nyugat –magyarországi régióra. Célom feltárni a szűken értelmezett kulturális imázs identitásformáló erejét, a benne rejlő lehetőségeket Komárom és Komarno testvérvárosok vonatkozásában, és vizsgálom az eddig még feltáratlan potenciálokat az imázsépítés és identitás erősítés tekintetében.
Tanulmányom fő kutatási kérdése Komárom és Komárno városok kulturális imázsának vonzóerő fejlesztő hatása, annak fejlesztési lehetőségei, és a két város lakosságának kulturális identitásához köthető attitűdjeinek változása.
Dolgozatom továbbá rávilágít a határ menti városok kulturális imázsának olyan lehetőségeire és hiányosságaira, amelyeket a kutatásom eredményével remélhetőleg feltárok.
Mivel a folyamat vizsgálatához komplex módon közelítek, a vizsgálatom interdiszciplináris területekre is átnyúlik. Empirikus kutatásomat kérdőíves lekérdezés és interjúk eredményei alapozzák meg. A kutatás irányának további folytatására tett javaslataimmal reményeim szerint hozzá tudok járulni a városom és annak testvérvárosa kulturális imázsának emeléséhez,
a „komáromi” identitásunk erősödéséhez, valamint a régió kulturális színvonalának emelkedésével a nemzetközi elismertség növekedéséhez.



